Kodskoje

Kodskoje () estas vilaĝo en Ŝatrova distrikto (Kurgana provinco, Rusio), parto de Kodska kampara municipo ().

 Historio 
Kodskoje laŭ Konstantin Nosilov devus pli ĝuste nomiĝi Kondinskoje (), ĉar ĝi formiĝis en la 17-a jarcento kiel Nikola-vilaĝeto () de la Konda monaĥejo. Tiu lasta situis ĉe la norda rivero Obo, kie naturo malkonvenis por terkultivado, pro kio ĝi petis ĉe aŭtoritatoj permeson fondi vilaĝeton en pli suda loko, situanta apud oportuna rivero, ebligonta transportadon de greno kaj kolektitaj oferoj al la monaĥejo. La vilaĝeton fondis monaĥoj, kiuj konstruis tie preĝejon kaj aranĝis kultivadon de greno helpe de kamparanoj. 

En 1898 la vilaĝo havis bonan popolan lernejon kun internulejo por infanoj el malriĉaj kaj alilokaj familioj. La internulejo troviĝis en granda domo, oferita de loka riĉa kamparano. Vilaĝanoj okupiĝis pri agrikulturo kaj farado de peltoj (ĉefe vintre). Apud la vilaĝo eĉ funkciis peltofara grasofabriko de loka kamparano, kie oni buĉis brutojn kaj pritraktis iliajn felojn. Apud la vilaĝo troviĝis ankaŭ akvomuelejo.

 Preĝejoj 

La unua ligna preĝejo de Nikolao de Mira estis konstruita en 1690, forbrulis en 1713 kaj en 1761 aperis la nova, konstruita danke al monoferoj, kolektitaj tra la tuta Siberio. 

En 1753–1761 estis konstruita la brika preĝejo, financita de arkimandrito Iakinf, monaĥejestro de la Johano-Entempliga kaj Kondinska monaĥejoj. La ĉefa alkonstruaĵo estis dediĉita al la Vivodona Triunuo, la suda al la malsaĝulo pro Kristo Johano de Ustjugo kaj Prokopio de Ustjugo, la norda al Nikolao de Mira.

En 1898 vojaĝanto Konstantin Nosilov ankoraŭ trovis ene de ĝi grandan bildon de la Savinto, pentritan sur tolo en la 17-a jarcento por la unua preĝejo. Dum la incendio en 1713 ĝi estis forportita de vento kaj trovita sur monteto apud la vilaĝo, nur iom bruldamaĝita. Lokaj kamparanoj konsideris ĝin miraklofara, asertis ke ĝi avertis ilin pri malbonaj rikoltoj kaj epidemioj, kaj ĉiujare aranĝis krucomarŝon al loko, kie ĝi estis trovita.

Laŭ ordono de ĉefepiskopo de Permjo Arkadij malnovritata kapelo de la Fabriko Uspenskij estis transportita al Kodskoje kaj uzita kadre de la Unueca Kredo. En majo 1836 estis ekkonstruita kaj en 1838 finita ligna preĝejo de Unueca Kredo. La ĉefa alkonstruaĵo estis omaĝe al la Kazana ikono de Dipatrino, la alia al Nikolao de Mira.

En 1907 en loko Svjatogor, 2 verstojn () for de la vilaĝo, estis konsekrita ligna kapelo de Johano de Ustjugo. Ĉiujare la  tie okazis diservoj omaĝe al tiu sanktulo. La kapelo aperis sur loko kie estis trovita mirakle saviĝinta post la incendio en 1713 ikono de la Kristo Pantokratoro.

 Vidu ankaŭ 
 Ŝatrova distrikto
 Konda monaĥejo
 Kurgana provinco

 Referencoj 

Kategorio:Ŝatrova distrikto
Kategorio:Vilaĝoj de Kurgana provinco